
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 21 mai 2025             

Pl-x 87/2025          


                                                                                         4c-13/249/2025
                                                             AVIZ
asupra Propunerii legislative pentru modificarea art.108 din Legea învăţământului preuniversitar nr.198/2023
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru modificarea art.108 din Legea învăţământului preuniversitar nr.198/2023, trimisă cu  adresa  nr. Pl x 87 din 6 mai 2025 și înregistrată cu nr. 4c-13/249  din 7 mai 2025.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, cu modificările și completările ulterioare, Camera Deputaţilor este primă Cameră sesizată.

Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut propunerea legislativă în şedinţa din  21 mai  2025.

Propunerea legislativă are ca obiect  de reglementare modificarea Legii nr.198/2023, astfel încât bursele de merit şi de rezilienţă să poată fi acordate şi elevilor din învăţământul preuniversitar particular şi confesional.
La dezbateri, membrii comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, precum și avizul favorabil al Consiliului Economic și Social.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a Propunerii legislative pentru modificarea art.108 din Legea învăţământului preuniversitar nr.198/2023.
În raport de obiectul şi conţinutul reglementării, propunerea legislativă  face parte din categoria legilor organice.

